PTT-PTTEP แกร่งกว่าตลาด รับผลดีสัญญาน้ำมันดิบฟื้นตัว
PTT-PTTEP บวกสวนตลาด รับผลีสัญญาน้ำมันดิบฟื้นตัว โดย PTT ณ เวลา 10.29 น. อยู่ที่ 271.00 บาท บวกไป 3.00 บาท หรือ 1.12% สูงสุดที่ 272.00 บาท และต่ำสุดที่ 269.00 บาท มูลค่าซื้อขาย 577.81 ล้านบาท และ PTTEP ณ เวลา 10.29 น. อยู่ที่ 81.25 บาท บวกไป 1.75 บาท หรือ 2.20% สูงสุดที่ 81.75 บาท และต่ำสุดที่ 80.50 บาท มูลค่าซื้อขาย 266.58 ล้านบาท
1 ก.ย. 2558

ผู้สื่อข่าวรายงานว่า ราคาหุ้นบริษัท ปตท. จำกัด (มหาชน) หรือ PTT ณ เวลา 10.32 น. อยู่ที่ 271.00 บาท บวกไป 3.00 บาท หรือ 1.12% สูงสุดที่ 272.00 บาท และต่ำสุดที่ 269.00 บาท มูลค่าซื้อขาย 607.43 ล้านบาท
ราคาหุ้นบริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ณ เวลา 10.32 น. อยู่ที่ 81.25 บาท บวกไป 1.75 บาท หรือ 2.20% สูงสุดที่ 81.75 บาท และต่ำสุดที่ 80.50 บาท มูลค่าซื้อขาย 267.18 ล้านบาท ขณะที่ตลาดหุ้นไทยโดยรวมลบ 0.05%
 
 
 

 
ทั้งนี้ เป็นผลมาจากสัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้นเมื่อคืนนี้ (31 ส.ค.) ส่งมอบเดือนต.ค.พุ่งขึ้น 3.98 ดอลลาร์ ปิดที่ 49.2 ดอลลาร์/บาร์เรล เนื่องจากนักลงทุนคลายความวิตกกังวลเกี่ยวกับภาวะอุปทานล้นตลาด หลังจากสำนักงานสารสนเทศด้านการพลังงานของรัฐบาลสหรัฐ (EIA) ประกาศปรับลดคาดการณ์การผลิตน้ำมันของสหรัฐ
ด้านบล.ฟินันเซีย ไซรัส ระบุในบทวิเคราะห์ว่า ราคาน้ำมัน WTI ปรับขึ้นเป็นวันที่ 3 จากแนวโน้ม Supply ที่ลดลงหลัง EIA ปรับลดปริมาณการผลิตน้ำมันของสหรัฐลงเพราะวิธีคำนวณเป็นเก็บจากผู้ผลิตเอง แทนที่จะขอข้อมูลจากรัฐ ขณะที่กลุ่ม OPEC พร้อมจะเจรจามากขึ้น ทำให้มีแรงซื้อกลับ Short covering  เป็นบวกกับ PTTEP, PTT, PTTGC, IRPC